Document ID: 32008R1239

UREDBA KOMISIJE (ES) št. 1239/2008
z dne 10. decembra 2008
o ponovnem odprtju ribolova na trsko v ožini Kattegat s plovili, ki plujejo pod zastavo Švedske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 26(4) Uredbe,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (2) in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 40/2008 z dne 16. januarja 2008 o določitvi ribolovnih možnosti za leto 2008 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (3), določa kvote za leto 2008.
(2)
Švedska je 15. maja 2008 Komisijo v skladu s členom 21(2) Uredbe (EGS) št. 2847/93 obvestila, da bo od 19. maja 2008 naprej prenehala z ribolovom na trsko v ožini Kattegat.
(3)
Komisija je 19. junija 2008 v skladu s členom 21(3) Uredbe (EGS) št. 2847/93 in členom 26(4) Uredbe (ES) št. 2371/2002 sprejela Uredbo (ES) št. 585/2008 o prepovedi ribolova na trsko v Kattegatu s plovili, ki plujejo pod zastavo Švedske (4), z začetkom veljavnosti istega dne.
(4)
Po informacijah, ki jih je Komisija prejela od švedskih organov, je v okviru švedske kvote v ožini Kattegat določena količina trske še vedno na voljo. Zato bi bilo treba dovoliti ribolov na trsko v teh vodah s plovili, ki plujejo pod švedsko zastavo ali so registrirana na Švedskem.
(5)
To dovoljenje mora začeti veljati 13. oktobra 2008, da se omogoči izčrpanje zadevne količine trske pred koncem tekočega leta.
(6)
Uredbo Komisije (ES) št. 585/2008 je treba s 13. oktobrom 2008 razveljaviti -
SPREJELA NASLEDNJO UREDBO:
Člen 1
Razveljavitev
Uredba (ES) št. 585/2008 se razveljavi.
Člen 2
Začetek veljavnosti
Ta uredba začne veljati dan po objavi v Uradnem listu Evropske unije.
Uporablja se od 13. oktobra 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. decembra 2008

Labels: 11
20
8
6
18